5 หุ้นเทพ! ปันผลสูง กำไร Q4/58 โดดเด่น-ปี 59 ธุรกิจโตต่อเนื่อง
5 หุ้นเทพ! ปันผลสูง กำไร Q4/58 โดดเด่น-ปี 59 ธุรกิจโตต่อเนื่อง

17 ก.พ. 2559

บริษัทหลักทรัพย์ เอเซีย พลัส จำกัด ระบุในบทวิเคราะห์(17 ก.พ.)ว่า ใกล้สิ้นสุดการรายงานงบ 4Q58 ปลายเดือนนี้ หลังจากนี้บริษัทจดทะเบียนน่าจะทยอยประกาศการจ่ายเงินปันผล โดยหุ้นที่มีประวัติการจ่ายปันผลที่ดี ราคาหุ้นมักจะเคลื่อนไหว หรือตอบสนองในด้านบวกก่อนล่วงหน้าประกาศจ่ายเงินปันผลเสมอ (เท่ากับได้ผลตอบแทน 2 ต่อคือ เงินปันผลจ่าย และ capital gain) โดยจากสถิติย้อนหลัง 5 ปี พบว่า ราคาหุ้นที่จ่ายปันผลปีละครั้ง มักจะปรับตัวเพิ่มขึ้นสูงกว่าหุ้นที่จ่ายปันผลปีละ 2 ครั้งเสมอ
เป็นที่สังเกตว่าซื้อหุ้นที่จ่ายปันผลปีละครั้งมักให้ผลตอบแทนสูงกว่าหุ้นที่ให้ผลตอบแทนปีละ 1 ครั้ง กล่าวคือ หุ้นที่จ่ายปีละครั้งนั้นราคาหุ้นจะปรับตัวขึ้นก่อนวันขึ้น XD ราว 2 เดือน และขายทำกำไรในวันขึ้น XD จะให้ผลตอบแทนเฉลี่ยในอดีตสูงถึง 13.9% ด้วยความน่าจะเป็นราว 79% หุ้นเด่นได้แก่
ADVANC (คาดจะจ่ายเงินปันผลหุ้นละ 5.51 บาท และ ขึ้น XD 31 มี.ค.นี้ ทั้งนี้ไม่รวมเงินปันผลจ่ายงวด 1H58 หุ้นละ 6.49 บาท ส่วนปี 2559 คาดว่าจะจ่ายเงินปันผลราวหุ้นละ 12.99 บาท หรือให้ dividend yield 7.8%),
INTUCH(จะประกาศงบ 4Q58 และ จะขึ้น XD ราวต้นเม.ย. คาดจะจ่ายเงินปันผลสำหรับงวด 2H58 หุ้นละ 2.60 บาท หรือ คิดเป็น Dividend Yield สูง 4.663% ในช่วงเวลาเพียง 6เดือนหลังเท่านั้น (1H58 จ่ายเงินปันผลไปแล้วหุ้นละ 2.4 บาท ส่วน ปี 2559 จะจ่ายสูงถึง 4.06 บาท หรือ div yield 7.28%) , MCS, AIT เป็นต้น
ขณะที่หุ้นที่จ่ายปันผลปีละ 2 ครั้ง ให้ผลตอบแทนเฉลี่ยราว 9.0% ด้วยความน่าจะเป็นราว 77% หุ้นปันผลเด่นคือ ASK, PS และยิ่งซื้อหุ้นในวันที่ใกล้วันขึ้นเครื่องหมาย XD ผลตอบแทนที่ได้จะมีแนวโน้มลดลงลดลงเรื่อยๆ 
กลยุทธ์การลงทุน เน้นเลือกหุ้นที่มีแนวโน้มกำไรสุทธิงวด 4Q58 ดี และยังคงเติบโตอย่างมั่นคงในปี 2559 และสามารถรักษาพร้อมจ่ายเงินปันผลสูง อย่าง PS ([email protected]), SC([email protected]) และ MCS ([email protected]) รวมถึงหุ้นที่มีกระแสเงินสดมั่นคง เลือก ADVANC ([email protected]) และ INTUCH ([email protected]) (ติดตามอ่านรายละเอียด Dividend Play วันที่ 29 ม.ค. 2559) 